《赠道眼相士》
宋代·陈深

岳生年少精悍姿，双眸照人炯秋水。
气直云天亦自奇，口谭风鉴政可喜。
一鹗盘空势轻矫，夕风吹波云欲起。
海岸相逢话不休，一笑人间五百祀。
方瞳只合相山中，燕领自堪侯万里。
人生出处难豫期，浮云变化无穷已。
巫咸一去不可追，归来心服台丘子。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。